open-index/open-wikipedia-markdown huggingface dataset:
โลกีย์

# โลกิยะ และ โลกีย์

**โลกิยะ** (อ่านว่า โล-กิ-ยะ) และ **โลกีย์** (อ่านว่า โล-กี) เป็นคำในภาษาไทยที่มาจากภาษาบาลี-สันสกฤต ว่า "โลกิย" หมายถึง สิ่งที่ยังเกี่ยวข้องกับโลก, เรื่องทางโลก, หรือสภาวะที่ยังวนเวียนอยู่ในโลก แม้จะมีรากศัพท์เดียวกัน แต่การใช้งานในปัจจุบันมีความหมายเฉพาะทางที่แตกต่างกันไป

## ความหมายในทางพระพุทธศาสนา (โลกิยะ)
ในทางพระพุทธศาสนา **โลกิยะ** หมายถึง สภาวะธรรมที่ยังไม่พ้นไปจากโลก ยังต้องเวียนว่ายตายเกิดอยู่ในสังสารวัฏ ซึ่งประกอบด้วยภพภูมิทั้งสาม (กามภพ, รูปภพ, อรูปภพ) สภาวะนี้ยังถูกครอบงำด้วยกิเลส ได้แก่

* **[[ตัณหา]]** (ความทะยานอยาก)
* **[[ทิฏฐิ]]** (ความเห็นผิด)
* **[[อวิชชา]]** (ความไม่รู้แจ้งในอริยสัจ)

**โลกิยธรรม** จึงหมายถึงธรรมะในระดับที่ยังเกี่ยวข้องกับทางโลก เช่น **โลกิยปัญญา** คือปัญญาที่ใช้แก้ปัญหาทางโลก หรือ **โลกิยฌาน** คือสมาธิที่ยังไม่ประกอบด้วยองค์แห่งการหลุดพ้น

คำนี้มักใช้คู่กับคำว่า **[[โลกุตระ]]** (อ่านว่า โล-กุด-ตะ-ระ) ซึ่งมีความหมายตรงกันข้าม คือ "เหนือโลก" หรือ "พ้นโลก" เป็นสภาวะของอริยบุคคลผู้บรรลุมรรค ผล นิพพานแล้ว

## ความหมายในทางโลก (โลกีย์)
ในภาษาไทยปัจจุบัน คำว่า **โลกีย์** มักถูกใช้ในความหมายที่แคบลงและจำเพาะเจาะจงกว่า โดยจะหมายถึงเรื่องที่เกี่ยวข้องกับ**กามารมณ์** หรือความใคร่ทางเพศ ซึ่งเป็นส่วนหนึ่งของกามคุณ 5 (รูป, เสียง, กลิ่น, รส, สัมผัส) ที่ทำให้จิตใจยังผูกพันอยู่กับโลก

การใช้ในลักษณะนี้มักปรากฏในคำสมาส เช่น

* **กามโลกีย์** หมายถึง เรื่องกามารมณ์ทางโลก, เรื่องที่หมกมุ่นในทางเพศ
* **คาวโลกีย์** หมายถึง เรื่องอื้อฉาวที่เกี่ยวกับกามารมณ์, เรื่องเสื่อมเสียทางเพศ
* **วิสัยโลกีย์** หมายถึง พฤติกรรมหรือวิถีทางของคนที่ยังข้องอยู่ในเรื่องทางโลก โดยเฉพาะเรื่องกามารมณ์

## อ้างอิง

## ดูเพิ่ม

* โลกุตระ
* ภพภูมิ
* กามคุณ
* กิเลส
* สังสารวัฏ

## ดูเพิ่ม
* โลกุตระ
* โลกธรรม 8

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:คำศัพท์ศาสนาพุทธ
รายชื่อภาพเขียนโดยเลโอนาร์โด ดา วินชี

[thumb|400px|''[อาหารค่ำมื้อสุดท้าย (เลโอนาร์โด)|อาหารค่ำมื้อสุดท้าย* เป็นภาพวาดเชิงศาสนาที่มีชื่อเสียงที่สุดของเลโอนาร์โด ดา วินชี]]

*'รายชื่อภาพเขียนโดยเลโอนาร์โด ดา วินชี''' เป็นรายการภาพเขียนสีน้ำมันและจิตรกรรมฝาผนังที่เขียนโดยเลโอนาร์โด ดา วินชี จิตรกรสมัยเรอเนซองส์คนสำคัญชาวอิตาลี มีภาพเขียนทั้งหมดด้วยกันสิบห้าชิ้นที่ระบุว่าเป็นงานเขียนของเลโอนาร์โด ดา วินชี ซึ่งรวมทั้งจิตรกรรมแผง, จิตรกรรมฝาผนัง, ภาพร่าง และงานที่ยังอยู่ในระหว่างการตระเตรียม ภาพเขียนหกภาพยังไม่เป็นที่ตกลงกันแน่นอนว่าเขียนโดยเลโอนาร์โดหรือไม่ สี่ภาพเพิ่งได้รับการยืนยันว่าเลโอนาร์โดเป็นผู้เขียนและอีกสองภาพหายไป

ในบรรดาภาพเขียนทั้งหมดไม่มีภาพใดที่เลโอนาร์โด ดา วินชีลงชื่อ ฉะนั้นการที่จะบ่งว่าเป็นงานเขียนของเลโอนาร์โดหรือไม่ จึงขึ้นอยู่กับการศึกษาและการวิจัยของผู้เชี่ยวชาญ การที่เลโอนาร์โด มีผลงานเพียงไม่กี่ชิ้นก็อาจจะเป็นเพราะเป็นผู้มีความสนใจในสิ่งรอบตัวต่าง ๆ และความชอบทดสอบสิ่งใหม่ ๆ นอกจากนั้นยังชอบผัดวันประกันพรุ่ง แต่กระนั้นงานของเลโอนาร์โดก็เป็นงานที่มีความสำคัญเป็นอันมากในทางศิลปะและมีอิทธิพลต่อจิตรกรอื่น ๆ

## ภาพเขียนที่เชื่อว่าเขียนโดยเลโอนาร์โด ดา วินชี

## งานที่เพิ่งบ่งว่าเป็นงานของเลโอนาร์โด

## งานที่หายไป

## อ้างอิง

## ดูเพิ่ม
* เลโอนาร์โด ดา วินชี
* ภาพเขียนสีน้ำมัน
* จิตรกรรมฝาผนัง

หมวดหมู่:จิตรกรรม
*
หมวดหมู่:ศิลปะเกี่ยวกับพระแม่มารีย์
หมวดหมู่:จิตรกรรมสีน้ำมัน
หมวดหมู่:ภาพเหมือน
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ศิลปะเกี่ยวกับพระเยซู
หมวดหมู่:ศิลปะเกี่ยวกับนักบุญ
หมวดหมู่:ศิลปะเกี่ยวกับแม่พระและพระกุมาร
หมวดหมู่:ศิลปะคริสเตียน
ดา วินชี
ปีเอตะ (ทิเชียน)

**ปีเอตะ** () เป็นภาพเขียนสีน้ำมันภาพสุดท้ายที่เขียนโดยทิเชียนจิตรกรสมัยเรอเนซองส์คนสำคัญชาวอิตาลี ที่ปัจจุบันตั้งแสดงอยู่ที่หอแสดงภาพอัคคาเดเมียที่เวนิสในประเทศอิตาลี  

“ปีเอตะ” เป็นงานที่เขียนระหว่างปี ค.ศ. 1575–1576 เป็นภาพพระแม่มารีประคองร่างพระเยซูโดยมีนิโคเดอมัส (Nicodemus) คุกเข่าช่วยอยู่ข้าง&thinsp;ๆ ฉากหลังเป็นมุขโค้งใหญ่แบบแมนเนอริสม์ นิโคเดอมัสอาจจะเป็นภาพเหมือนตนเองของทิเทียนที่เป็นสัญลักษณ์ในการมองเห็นความตายที่จะมาถึงบนใบหน้าของพระเยซู ทางด้านซ้ายเป็นนักบุญแมรี แม็กดาเลนที่ทำให้โครงสร้างของภาพเป็นสามเหลี่ยมอย่างอุดมคติ

ภาพเหมือนอีกภาพหนึ่งในรูปคือภาพของโอราซิโอลูกชายของทิเชียนที่อยู่ที่ฐานคอลัมน์ด้านหนึ่งของมุข เชื่อกันว่าเป็นภาพเขียนภาพสุดท้ายของทิเชียน คำจารึกตรงมุมล่างบ่งว่าเขียนเสร็จโดยปาลมา จิโอวาเน (Palma Giovane)

การใช้สีมืดและทึมและลักษณะที่ดูเหมือนจะเป็นภาพที่ยังเขียนไม่เสร็จ ช่วยเพิ่มบรรยากาศทางอารมณ์ที่โศกเศร้าของเนื้อหาของภาพยิ่งขึ้น

## อ้างอิง

### บรรณานุกรม
*"Accademia": Nepi Sciré, Giovanna & Valcanover, Francesco, *Accademia Galleries of Venice*, Electa, Milan, 1985, .
* Freedburg, Sidney J., *Painting in Italy, 1500–1600*, 3rd edn. 1993, Yale, .
* Hale, Sheila, *Titian, His Life*, 2012, Harper Press, .
* Jaffé, David (ed.), *Titian*, The National Gallery Company/Yale, London 2003, .
*  . 
* Rosand, David, *Painting in Sixteenth-Century Venice: Titian, Veronese, Tintoretto*, 2nd ed 1997, Cambridge UP .
* Steer, John, *Venetian painting: A concise history*, 1970, London: Thames and Hudson (World of Art), .

## ดูเพิ่ม
*ทิเชียน
*ภาพเขียนสีน้ำมัน
*ภาพเหมือน
*ทุกขกิริยาของพระเยซู
*ชีวิตของพระเยซู

หมวดหมู่:จิตรกรรมในคริสต์ทศวรรษ 1570
หมวดหมู่:ทิเชียน
หมวดหมู่:จิตรกรรมสีน้ำมัน
หมวดหมู่:ภาพเหมือนตนเอง
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมจริตนิยม
หมวดหมู่:ศิลปะเกี่ยวกับพระเยซู
หมวดหมู่:ศิลปะเกี่ยวกับพระแม่มารีย์
หมวดหมู่:ศิลปะเกี่ยวกับนักบุญ
หมวดหมู่:ศิลปะเกี่ยวกับแม่พระและพระกุมาร
ฟุตบอลถ้วยพระราชทานประเภท ก. ประจำปี 2551

**ฟุตบอลถ้วยพระราชทาน ก ประจำปี พ.ศ. 2551** เป็นการแข่งขัน ฟุตบอลชิงถ้วยพระราชทานประเภท ก. ครั้งที่ 74 ซึ่งเป็นการแข่งขันฟุตบอลประจำปี โดยนำสโมสรชนะเลิศฟุตบอล ไทยลีก และ รองชนะเลิศฟุตบอลไทยลีก เมื่อฤดูกาลที่แล้วมาแข่งขัน โดยทำการแข่งขันที่ สนามศุภชลาศัย กรุงเทพมหานคร ในวันที่ 1 มีนาคม 2552 โดยเป็นการชิงชนะเลิศกันระหว่าง สโมสรฟุตบอลการไฟฟ้าส่วนภูมิภาค ชนะเลิศไทยแลนด์พรีเมียร์ลีก ฤดูกาล 2551 กับ สโมสรฟุตบอลชลบุรี รองชนะเลิศ ไทยแลนด์พรีเมียร์ลีก ฤดูกาล 2551 โดยผลการแข่งขันเป็นทาง สโมสรฟุตบอลชลบุรี เอาชนะทาง สโมสรฟุตบอลการไฟฟ้าส่วนภูมิภาค ไปได้ 1-0 จากประตูของ สุรีย์ สุขะ ในนาทีที่ 75

## รายละเอียดการแข่งขัน

## ดูเพิ่ม
*ไทยแลนด์พรีเมียร์ลีก ฤดูกาล 2551

## อ้างอิง

หมวดหมู่:ฟุตบอลไทยในปี พ.ศ. 2552
หมวดหมู่:การแข่งขันฟุตบอลในประเทศไทย
หมวดหมู่:การแข่งขันกีฬาในกรุงเทพมหานคร
บาคคัส

**บาคคัส** สามารถหมายถึง
* ไดโอไนซัส  (Dionysus หรือ Bacchus)
* นักบุญบาคคัส  (Saints Bacchus)
* บาคคัส (การ์ตูน)  (St.John the Evangelist)

**บาคคัส** สามารถหมายถึงงานจิตรกรรม
* บาคคัส (เลโอนาร์โด) (Bacchus) ภาพเขียนของนักบุญจอห์นแบ็พทิสต์
* บาคคัส (ไมเคิล แอนเจโล) (Bacchus) ประติมากรรมหินอ่อน
* บาคคัสและอาริอาดเน (Bacchus and Ariadne) ภาพเขียนสีน้ำมันโดย ทิเชียน
* บาคคัส (คาราวัจโจ) (1596)(Bacchus) ภาพเขียนโดย คาราวัจโจ
* บาคคัสไม่สบาย (ราว 1593) (Young Sick Bacchus) ภาพเขียนโดย คาราวัจโจ
ปาฏิปุคคลิกทาน

**ปาฏิปุคคลิกทาน** () เป็นศัพท์ในพระสูตร เป็นชื่อเรียกการถวายทานแก่พระภิกษุอย่างหนึ่ง โดยเฉพาะเจาะจงตัวผู้รับถวายสิ่งของ เช่น ถวายเฉพาะเจาะจงตัวพระภิกษุที่ตนเคารพนับถือ หรือที่ตนตั้งใจไว้ก่อนแล้วโดยเจตนาจำเพาะเจาะจง เช่น จะถวายแก่พระภิกษุรูปหนึ่งรูปใดผู้ทรงพรรษากาลที่ตนพบก่อน (โดยละเว้นพระภิกษุผู้นวกะ) เป็นต้น

ปาฏิปุคคลิกทาน เป็นทานถวายแก่พระภิกษุที่พระพุทธเจ้าตรัสไว้ว่ามีอานิสงส์ไม่มาก ดังที่พระพุทธเจ้าตรัสไว้ใน **ทักขิณาวิภังคสูตร** ว่า *ดูก่อนอานนท์!... ก็แต่ว่าเราไม่กล่าวโดยปริยายใด ๆ เลยถึงการให้เฉพาะจงตัวบุคคล (ปาฏิปุคคลิกทาน) ว่ามีผลมากกว่าทักษิณาที่เป็นไปในสงฆ์ ([[สังฆทาน]])*

## ดูเพิ่ม

* การถวายทักษิณาทานที่เป็นไปในสงฆ์ เป็น **[[สังฆทาน]]**

## อ้างอิง

หมวดหมู่:พระสงฆ์
หมวดหมู่:ทานพิธีในศาสนาพุทธ
หมวดหมู่:คำศัพท์ศาสนาพุทธ
หอศิลป์แห่งชาติ (ลอนดอน)

**หอศิลป์แห่งชาติ** () เป็นพิพิธภัณฑ์ที่ตั้งอยู่ในกรุงลอนดอนในอังกฤษ ก่อตั้งเมื่อปี ค.ศ. 1824 เป็นที่แสดงและเก็บรักษาจิตรกรรมกว่า  2,300 ภาพจากตั้งแต่กลางคริสต์ศตวรรษที่ 13 จนถึงปี ค.ศ. 1900 

หอศิลป์แห่งชาติเริ่มก่อตั้งเมื่อรัฐบาลซี้อภาพเขียน 36 ภาพจากนายธนาคาร จอห์น จูเลียส แองเกอร์สไตน์ (John Julius Angerstein) ในปี ค.ศ. 1824 หลังจากนั้นลักษณะการสะสมก็ขึ้นอยู่กับผู้อำนวยการของหอศิลป์ โดยเฉพาะชาลส์ ล็อก อีสต์เลค (Charles Lock Eastlake) และโดยการอุทิศเงินส่วนบุคคลซึ่งเป็นจำนวนประมาณสองในสามของภาพในหอศิลป์ ฉะนั้นจำนวนภาพจึงไม่มากนักเมื่อเทียบกับพิพิธภัณฑ์แห่งชาติของประเทศอื่นๆ ในทวีปยุโรปแต่สมบูรณ์แบบในด้านเนื้อหา และเคยได้ชื่อว่าเป็นพิพิธภัณฑ์ในจำนวนไม่กี่พิพิธภัณฑ์ที่เป็นแสดงภาพเขียนอย่างถาวร แต่ในปัจจุบันข้ออ้างนี้ไม่เป็นความจริงแล้ว

## อ้างอิง

## ดูเพิ่ม
* งานสะสมของหอศิลป์แห่งชาติ, ลอนดอน

## แหล่งข้อมูลอื่น

* เว็บไซต์อย่างเป็นทางการของหอศิลป์แห่งชาติ 

หมวดหมู่:สิ่งก่อสร้างในคริสต์ทศวรรษ 1830
หมวดหมู่:พิพิธภัณฑ์ในลอนดอน
หมวดหมู่:สถานที่ท่องเที่ยวในอังกฤษ
หมวดหมู่:พิพิธภัณฑ์ศิลปะและหอศิลป์
หมวดหมู่:สิ่งก่อสร้างในนครเวสต์มินสเตอร์
ไซโบทรอน

**ไซโบทรอน** () เป็นวงแนวอีเล็คโทรใน ต้นทศวรรษที่1980s  ประกอบด้วยสมาชิก Juan Atkins และ Richard Davis

## ผลงานอัลบั้ม
* *Enter (1983) 
* *Empathy (1993) 
* *Cyber Ghetto (1995) 
* *Motor City Machine Music (2005)

## ซิงเกิล
* *Clear (1982)
* *Cosmic Cars (1983)
* *Techno City (1984)
* *R-9 (1985)

หมวดหมู่:กลุ่มดนตรีสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2523
KY

**KY**, **Ky**, **ky** ฯลฯ อาจหมายถึง
* เค-วาย เจลลี (K-Y jelly) ยี่ห้อเจลหล่อลื่น
* รัฐเคนทักกี สหรัฐอเมริกา
* รหัสภาษา ISO 639-1 ของภาษาคีร์กีซ (ky)
* รหัสประเทศ ISO 3166-1 alpha-2 ของหมู่เกาะเคย์แมน (KY)
* .ky โดเมนอินเทอร์เน็ตระดับบนสุดของหมู่เกาะเคย์แมน
* รหัสสายการบิน IATA ของแอร์เซาตูเมแอนด์ปรินซิปี
* คาปุสตินยาร์ ฐานยิงจรวดของรัสเซีย
* Nguyễn Cao Kỳ อดีตนายกรัฐมนตรีเวียดนามใต้
พิพิธภัณฑ์ปราโด

**พิพิธภัณฑ์ปราโด** () เป็นพิพิธภัณฑ์และหอศิลปะที่ตั้งอยู่ที่กรุงมาดริด ประเทศสเปน พิพิธภัณฑ์ปราโดสะสมงานศิลปะยุโรปจากคริสต์ศตวรรษที่ 12 ถึงต้นคริสต์ศตวรรษที่ 19 ที่มาจากพื้นฐานของงานสะสมของพระราชวงศ์สเปน เดิมก่อตั้งเป็นพิพิธภัณฑ์สำหรับจิตรกรรมและประติมากรรม แต่ก็มีงานสะสมประเภทอื่นเช่นภาพวาดเส้น 5,000 ภาพ, ภาพพิมพ์ 2,000 ภาพ, เหรียญ 1,000 เหรียญ, และงานตกแต่งอีกเกือบ 2,000 ชิ้น ประติมากรรมมีด้วยกันกว่า 700 ชิ้นรวมทั้งชิ้นส่วน
 
## ดูเพิ่ม
* รายนามพิพิธภัณฑ์

## แหล่งข้อมูลอื่น

* พิพิธภัณฑ์ปราโด ภาพเขียนเอก 15 ภาพ
* พิพิธภัณฑ์ปราโด - ประวัติและภาพ

หมวดหมู่:พิพิธภัณฑ์ในประเทศสเปน
หมวดหมู่:สถานที่ท่องเที่ยวในประเทศสเปน
หมวดหมู่:สิ่งก่อสร้างในมาดริด
เดอะโพรดิจี

**เดอะโพรดิจี** () เป็นวงดนตรีแนวอีเลคโทรนิก้าสัญชาติอังกฤษ ก่อตั้งโดย เลียม ฮาวเลตต์ ตั้งแต่ พ.ศ. 2533

## ซิงเกิล
* 1991: *"What Evil Lurks" 
* 1991: *"Charly" 
* 1991: *"Everybody in the Place" 
* 1992: *"Fire/Jericho" 
* 1992: *"Out of Space" 
* 1993: *"Wind It Up (Rewound)" 
* 1993: *"One Love" 
* 1994: *"No Good (Start the Dance)" 
* 1994: *"Voodoo People" 
* 1995: *"Poison" 
* 1996: *"Firestarter" 
* 1996: *"Breathe" 
* 1997: *"Smack My Bitch Up" 
* 2004: *"Girls" 
* 2004: *"Hotride" 
* 2005: *"Spitfire" 
* 2005: *"Voodoo People (Pendulum Remix)" 
* 2008: *"Invaders Must Die" 
* 2009: ''"Omen" 

## แหล่งข้อมูลอื่น

หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2533
ดอลลาร์แคนาดา

**ดอลลาร์แคนาดา** (สัญลักษณ์ $ โค้ด CAD) เป็นสกุลเงินหลักของประเทศแคนาดา โดยปกติจะใช้ย่อในสัญลักษณ์ดอลลาร์ ($) หรือใช้ C$ เพื่อแบ่งแยกกับสกุลเงินดอลลาร์อื่น 1 ดอลลาร์แคนาดาแบ่งย่อยออกเป็น 100 เซนต์ ดอลลาร์แคนาดาเป็นหน่วยเงินที่มีการแลกเปลี่ยนเป็นอันดับ 5 ของโลก (ณ 2564)

## อ้างอิง

## แหล่งข้อมูลอื่น

* 
* Royal Canadian Mint
* Canadian Paper Money - historical banknotes 
* re:politics: The Canadian Dollar
* Bank of CanadaExchange rate lookup
* Bank of Canada&nbsp;— Bank notes

หมวดหมู่:สกุลเงิน
หมวดหมู่:ประเทศแคนาดา
เนี่ย อู้เซ็ง

**เนี่ย อู้เซ็ง** (, เหลียง อวี่เชิง) (5 เมษายน ค.ศ. 1924 - 22 มกราคม ค.ศ. 2009) เป็นนามปากกาของ **ตั้ง บุนทง** (, เฉิน เหวินถ่ง) นักเขียนนิยายกำลังภายในชาวจีน ผู้เขียนเรื่อง นางพญาผมขาว เจ็ดนักกระบี่ รอยแหนเงาจอมยุทธิ์

ตั้ง บุนทง เกิดที่มณฑลกวางสี ทางภาคใต้ของ ประเทศจีน ศึกษาด้านวรรณคดีจีนคลาสสิก ประวัติศาสตร์จีน และเศรษฐศาสตร์จากมหาวิทยาลัยหลิงหนาน ในเมืองกวางโจว และเริ่มทำงานเป็นนักหนังสือพิมพ์ตั้งแต่เรียนจบ โดยเริ่มเขียนนวนิยายกำลังภายใน ตีพิมพ์ในหนังสือพิมพ์ตั้งแต่ พ.ศ. 2497 ชื่อเรื่อง "มังกรถล่มพยัคฆ์กลางกรุง" (Long Hu Dou Jing Hua) ได้รับความนิยมเป็นอย่างสูง 

ตั้ง บุนทง เขียนนวนิยายกำลังภายในทั้งสิ้น 36 เรื่อง ผลงานของเขาจะมีเนื้อเรื่องอิงประวัติศาสตร์ โดยมักเปิดเรื่องด้วยบทกวีที่ไพเราะ ตัวละครเอกในเรื่องมักมีความรู้ด้านวรรณคดีโบราณ

ตั้ง บุนทง เป็นนักเล่นหมากล้อม (โกะ) เคยเข้าแข่งขันหมากล้อมระดับประเทศ และเขียนบทความประจำเกี่ยวกับหมากล้อมตีพิมพ์ในหนังสือพิมพ์

ตั้ง บุนทง ป่วยเป็นโรคมะเร็งที่กระเพาะปัสสาวะ ตั้งแต่ พ.ศ. 2547 และล้มป่วยด้วยอาการเส้นเลือดในสมองอุดตันระหว่างเดินทางไปฮ่องกง เมื่อ พ.ศ. 2550 ก่อนจะเสียชีวิตที่บ้านพักที่ ซิคนีย์ ประเทศออสเตรเลีย เมื่อวันที่ 22 มกราคม พ.ศ. 2552 อายุ 82 ปี

## รายชื่อผลงานแปล
* **รอยแหน เงาจอมยุทธิ์**
* **นางพญาผมขาว**

## อ้างอิง

หมวดหมู่:นักเขียนชาวจีน
หมวดหมู่:นามปากกา
หมวดหมู่:บุคคลจากเขตปกครองตนเองกว่างซีจ้วง
พระนางพรหมจารีและพระกุมารกับนักบุญอันนา (มาซัชโช)

*ดูบทความหลักที่ [[แม่พระและพระกุมาร]]*

**พระนางพรหมจารีและพระกุมารกับนักบุญอันนา** ( หรือ Sant'Anna Metterza) เป็นจิตรกรรมแผงที่เขียนโดยมาซัชชีโอจิตรกรยุคฟื้นฟูศิลปวิทยาชาวอิตาลี ที่ปัจจุบันตั้งแสดงอยู่ที่พิพิธภัณฑ์อุฟฟิซิที่เมืองฟลอเรนซ์ในประเทศอิตาลี  

มาซาชิโอ เขียนภาพ “พระนางพรหมจารีและพระกุมารกับนักบุญอันนา” ระหว่างปี ค.ศ. 1424 ถึงปี ค.ศ. 1425 และอาจจะเขียนร่วมกับมาโซลีโน ดา ปานีกาเล (Masolino da Panicale)

แม่พระและพระกุมารเป็นงานชิ้นแรกชิ้นหนึ่งของมาซัชชีโอ ทูตสวรรค์ที่บอบบางและใช้สีอ่อนเป็นลักษณะการเขียนของสมัยกอธิคของมาโซลีโน ทูตสวรรค์ทางด้านบนขวาเป็นของมาซัชชีโอ ส่วนนักบุญอันนาที่จางลงไปทำให้สันนิษฐานได้ยาก แต่มือที่ดูเหมือนจะสำรวจความลึกของช่องว่างในภาพอาจจะเป็นความคิดของมาซัชชีโอ ภาพ “พระนางพรหมจารีและพระกุมารกับนักบุญอันนา” เป็นงานเขียนสำหรับโบสถ์ซันอัมโบรจิโอในฟลอเร็นซ์ ตามที่จอร์โจ วาซาริกล่าวว่เป็นภาพที่ตั้งภายในประตูชาเปลที่นำไปสู่ห้องของชี

รูปพระกุมารเป็นภาพเด็กที่ดูเหมือนจริงซึ่งต่างจากรูปเด็กสมัยกอธิคที่แข็งกว่า ภาพเขียนนี้เป็นภาพเขียนแรกๆ ที่แสดงให้เห็นถึงผลของแสงธรรมชาติที่ส่องลงมากระทบตัวแบบซึ่งเป็นสิ่งที่ทำให้มาซาชิโอแตกต่างจากจิตรกรอื่นและเป็นสิ่งที่มีอิทธิพลต่อการเขียนภาพแบบยุคฟื้นฟูศิลปวิทยาต่อมา

## อ้างอิง

## ดูเพิ่ม
*มาซัชชีโอ
*จิตรกรรมแผง
*ชีวิตของพระแม่มารี
*ชีวิตของพระเยซู

 

หมวดหมู่:จิตรกรรมในคริสต์ทศวรรษ 1420
หมวดหมู่:มาซาชิโอ
หมวดหมู่:จิตรกรรมแผง
หมวดหมู่:ศิลปะเกี่ยวกับพระเยซู
หมวดหมู่:ศิลปะเกี่ยวกับพระแม่มารีย์
หมวดหมู่:ศิลปะเกี่ยวกับแม่พระและพระกุมาร
หมวดหมู่:จิตรกรรมสมัยฟื้นฟูศิลปวิทยา
โกโมร่า

**โกโมร่า** (ゴモラ) เป็นสัตว์ประหลาดจากซีรีส์อุลตร้าแมน

## ประวัติ
โกโมร่าเป็นสัตว์ประหลาดโบราณดึกดำบรรพ์อายุเก่าแก่หลายร้อยปีที่ยังคงหลงเหลืออยู่ โกโมร่าเซารัส ถูกค้นพบบนเกาะจอห์นสัน และถูกค้นส่งมายังเมือง **โอซาก้า** ระหว่างทางเกิดข้อผิดพลาด โกโมร่าเซารัสตกลงมาที่พื้น ทำให้มันตื่นขึ้นฟื้นคืนชีพอาละวาด
## ซีรีส์ที่ปรากฏตัว
### อุลตร้าแมน
โกโมร่าถูกหน่วยวิทยะค้นพบที่เกาะจอห์นสันพวกเขาคิดว่ามันตายแล้วและจะนำไปจัดแสดงแต่เกิดความผิดพลาด
ทำให้มันออกอาละวาดหางของมันจัดเป็นอาวุธชั้นดีจนอุลตร้าแมนต้องตั้งหลักใหม่
และเมื่อหางของมันถูกยิงจนขาดจึงปราชัยต่ออุลตร้าแมนในการต่อสู้รอบที่2
### อุลตร้าแมน 80

### อุลตร้าแมนพาวเวิร์ด

### อุลตร้าแมนแม็กซ์

### อุลตร้าแมนเมบิอุส

### อุลตร้าแกแล็ตซี่ ไดไคจูแบทเทิล

### อุลตร้าแกแล็ตซี่ ไดไคจูแบทเทิล NEO

### ไดไคจูแบทเทิล นักรบอุลตร้าในตำนาน

หมวดหมู่:อุลตร้าซีรีส์
หมวดหมู่:สัตว์ประหลาดอุลตร้าซีรีส์
หอศิลป์อุฟฟีซี

**หอศิลป์อุฟฟิซิ** (ภาษาอิตาลี: **Galleria degli Uffizi**) เป็นพิพิธภัณฑ์ที่ตั้งอยู่ที่เมืองฟลอเรนซ์ในประเทศอิตาลี “หอศิลป์อุฟฟิซิ” เป็นพิพิธภัณฑ์ที่เก่าที่สุดและมีชื่อเสียงที่สุดในบรรดาพิพิธภัณฑ์ศิลปะในโลก  ตัวพิพิธภัณฑ์เป็นส่วนหนึ่งของ “พาลัซโซ เดกลิ อุฟฟิซิ” ซึ่งเป็นพาลัซโซ (Palazzo) ในเมืองฟลอเรนซ์

## ประวัติ
ตัวสิ่งก่อสร้างของวังเริ่มโดยจอร์โจ วาซารีในปี ค.ศ. 1560 สำหรับโคสิโมที่ 1 เดอเมดิชิ (Cosimo I de' Medici) เพื่อเป็นสำนักงานของผู้พิพากษาฟลอเรนซ์ — จึงได้ชื่อว่า “uffizi” หรือ “ออฟฟิส” การก่อสร้างทำตามแบบที่วางโดยวาซารีโดย อัลฟองโซ ปาริจิ (Alfonso Parigi) และ เบอร์นาร์โด บวนตาเล็นติ (Bernardo Buontalenti) และเสร็จเมื่อปี ค.ศ. 1581 “cortile” ยาวและแคบและเปิดไปทางแม่น้ำอาร์โนทางด้านหนึ่งเป็นแบบดอริคที่แสดงช่องว่างโดยไม่บังทิวทัศน์ที่นักประวัติศาสตร์สถาปัตยกรรม ใช้เป็นตัวอย่างในการวางแบบถนนทัศน์ในยุโรป วาซารีผู้เป็นทั้งจิตรกรและสถาปนิกเน้นทัศนมิติของความยาวโดยการใช้บัวที่ต่อเนื่องตลอดแนวบนหลังคาของฟาซาด เช่นเดียวกับบัวต่อเนื่องที่ใช้ระหว่างชั้น และใช้บันไดสามชั้นที่ต่อเนื่องกันด้านหน้า

พาลัซโซ เดกลิ อุฟฟิซิใช้เป็นสำนักงานการบริหารทางการยุติธรรมและเป็นที่เก็บเอกสารสำคัญของรัฐ (Archivio di Stato) แผนที่โคสิโมที่ 1 เดอ เมดิชิวางไว้ในการจัดงานแสดงศิลปะที่เป็นของตระกูลเมดิชิมาถูกเปลี่ยนโดย ฟรานเชสโคที่ 1 เดอ เมดิชิ ที่รวมงานชิ้นเด่น ๆ ในหอศิลป์ที่กลายมาเป็นจุดดึงดูดของ “Grand Tour”

งานเขียนก็เพิ่มมากขึ้นตลอดมาจากการสะสมของตระกูลเมดิชิบ้าง หรืองานที่จ้างทำบ้าง หลังจากตระกูลเมดิชิสิ้นอำนาจ งานสะสมก็ยังเป็นของฟลอเรนซ์ภายใต้ข้อตกลง “Patto di famiglia” ที่ต่อรองกับแอนนา มาเรีย โลโดวิคาทายาทคนสุดท้ายของตระกูล ซึ่งเป็นต้นกำเนิดของพิพิธภัณฑ์สมัยใหม่ หอศิลป์เปิดให้เข้าชมโดยการยื่นคำร้องตั้งแต่คริสต์ศตวรรษที่ 16 และในปี ค.ศ. 1765 ก็เริ่มเปิดให้สาธารณชนเข้าชม

หอศิลป์มีงานสะสมมากมายจนต้องนำไปแสดงในพิพิธภัณฑ์อื่น ๆ ในฟลอเรนซ์ ภายในปี ค.ศ. 2006 ทางหอศิลป์มีโครงการที่จะขยายบริเวณแสดงงานเขียนเพิ่มขึ้นจาก 6,000 ตารางเมตร (64,000 ตารางฟุต) เป็นเกือบจะ 13,000 ตารางเมตร (139,000 ตารางฟุต) ซึ่งทำให้สาธารณชนได้ชมงานเขียนที่แต่เดิมเก็บไว้ในที่เก็บของ 

ในปัจจุบันหอศิลป์อุฟฟิซิเป็นสถานที่ที่นิยมที่สุดที่หนึ่งในฟลอเรนซ์ของนักท่องเที่ยว ระหว่างหน้าร้อนโดยเฉพาะในเดือนกรกฎาคมนักท่องเที่ยวอาจจะต้องคอยกว่าห้าชั่วโมงเพื่อที่จะเข้าชมหอศิลป์

## อ้างอิง
 

## ดูเพิ่ม
* พิพิธภัณฑ์
* งานสะสมของหอศิลป์อุฟฟิซิ

## แหล่งข้อมูลอื่น

*หอศิลป์อุฟฟิซิ  
* การขยายหอศิลป์อุฟฟิซิ

หมวดหมู่:พิพิธภัณฑ์ในประเทศอิตาลี  
หมวดหมู่:สถานที่ท่องเที่ยวในประเทศอิตาลี
หมวดหมู่:สิ่งก่อสร้างในฟลอเรนซ์
หอศิลป์แห่งชาติ (วอชิงตัน ดี.ซี.)

thumb|Right|280px|National Gallery of Art

**หอศิลป์แห่งชาติ ** () เป็นพิพิธภัณฑ์ศิลปะแห่งชาติที่ตั้งอยู่ที่กรุงวอชิงตัน ดี.ซี.ในประเทศสหรัฐอเมริกา ก่อตั้งเมื่อปี ค.ศ. 1938 โดยรัฐสภาคองเกรส พร้อมกับกองทุนสำหรับสิ่งก่อสร้างและงานศิลปะจำนวนพอสมควรที่อุทิศโดย แอนดรู ดับเบิลยู เมลลอน (Andrew W. Mellon) และงานศิลปะที่อุทิศโดย เลสซิง เจ โรเซ็นวอลด์ (Lessing J. Rosenwald), ศิลปะอิตาลีจากแซมูเอล เฮนรี เครสส์ (Samuel Henry Kress), ประติมากรรมและจิตรกรรมอีกมากกว่า 2,000 ชิ้น, และงานพอร์ซิเลนจากโจเซฟ อี ไวด์เนอร์ (Joseph E. Widener) การอุทิศงานศิลปะเช่นนี้ทำให้หอศิลป์แห่งชาติ (วอชิงตัน ดี.ซี.) เป็นหอศิลป์ที่เป็นเจ้าของงานศิลปะที่ดีที่สุดที่หนึ่งในโลก

## ดูเพิ่ม
* งานสะสมของหอศิลป์แห่งชาติ, วอชิงตัน ดี.ซี.
* พิพิธภัณฑ์
* วอชิงตัน ดี.ซี.

## อ้างอิง

## แหล่งข้อมูลอื่น

* งานแสดงศิลปะที่หอศิลป์แห่งชาติ (วอชิงตัน ดี.ซี.) 
* งานแสดงศิลปะออนไลน์ที่หอศิลป์แห่งชาติ (วอชิงตัน ดี.ซี.) 

หมวดหมู่:พิพิธภัณฑ์ในสหรัฐ
หมวดหมู่:สถานที่ท่องเที่ยวในสหรัฐ
หมวดหมู่:สิ่งก่อสร้างในวอชิงตัน ดี.ซี.
พระนางพรหมจารีรับเกียรติยกขึ้นสวรรค์ (ทิเชียน)

*ดูบทความหลักที่ [[แม่พระรับเกียรติยกขึ้นสวรรค์]]*

ภาพ**พระนางพรหมจารีรับเกียรติยกขึ้นสวรรค์** () เป็นภาพเขียนสีน้ำมันที่เขียนโดยทิเชียนจิตรกรยุคฟื้นฟูศิลปวิทยาคนสำคัญชาวอิตาลี  

ทิเชียนเขียนภาพ “พระนางพรหมจาณีรับเกียรติยกขึ้นสวรรค์” ระหว่างปี ค.ศ. 1516  ถึงปี ค.ศ. 1518 สำหรับบาซีลีกาดีซันตามาเรีย โกลรีโอซา ดี ฟรารีที่เมืองเวนิสในประเทศอิตาลี เป็นฉากประดับแท่นบูชาที่ใหญ่ที่สุดในเวนิส

“พระนางพรหมจารีรับเกียรติยกขึ้นสวรรค์” เป็นภาพที่แสดงเหตุการณ์สามเหตุการณ์ซ้อนกัน ส่วนล่างสุดของภาพเป็นภาพของอัครทูตที่ต่างก็ยกมือยกไม้ (ยกเว้นนักบุญเปโตรที่นั่งกุมมืออยู่) ขึ้นไปทางพระแม่มารีย์ที่ลอยขึ้นไปบนท้องฟ้าท่ามกลางเครูบ (cherubim) ที่ร้องเพลงสรรเสริญ ด้านบนเป็นภาพพระเจ้ารอรับพระแม่มารีย์ ด้านหนึ่งของพระเจ้าเป็นเครูบอีกคนหนึ่งที่ถือมงกุฏให้พระแม่มารีย์

ทิเชียนอาจจะได้รับการฝึกเป็นช่างงานโมเสกมาก่อน และมีข้อเสนอว่าฉากหลังที่เป็นทองอาจจะเป็นอิทธิพลมาจากธรรมเนียมของการทำโมเสกของช่างชาวเวนิส งานชิ้นนี้เป็นงานสำคัญที่ช่วยสร้างชื่อเสียงให้แก่ทิเชียนในเวนิส ข้อมูลบางแหล่งกล่าวว่าผู้แทนของจักรพรรดิคาร์ลที่ 6 แห่งจักรวรรดิโรมันอันศักดิ์สิทธิ์ปรากฏตัวในพิธีเบิกภาพเขียนเป็นครั้งแรกด้วย และอาสาซื้อภาพถ้านักบวชไม่พอใจในคุณภาพของภาพเขียน

ในปี ค.ศ. 1818 ภาพเขียนถูกนำไปตั้งที่หอศิลป์อักกาเดเมีย แต่ก็นำกลับมาตั้งที่เดิมในปี ค.ศ. 1919

## ดูเพิ่ม
* ทิเชียน
* ภาพเขียนสีน้ำมัน
* แม่พระรับเกียรติยกขึ้นสวรรค์

หมวดหมู่:จิตรกรรมในคริสต์ทศวรรษ 1510
หมวดหมู่:ทิเชียน
หมวดหมู่:จิตรกรรมสีน้ำมัน
หมวดหมู่:แท่นบูชา
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ศิลปะเกี่ยวกับพระแม่มารีย์
หมวดหมู่:ศิลปะเกี่ยวกับนักบุญ
ยุทธนาวีริโอเดลาปลาตา

**ยุทธนาวีริโอเดลาปลาตา** () เป็นการต่อสู้ในมหาสมุทรแอตแลนติกใต้เมื่อวันที่ 13 ธันวาคม ค.ศ. 1939 โดยเป็นการรบทางเรือครั้งแรกในสงครามโลกครั้งที่สอง เมื่อเรือลาดตระเวนหนัก *Admiral Graf Spee* ของครีคส์มารีเนอ ซึ่งบัญชาการโดยเรือเอกฮันส์ แลงสดอร์ฟ ได้เข้าประทะกับหน่วยของกองทัพเรืออังกฤษ ซึ่งบังคับการโดยพลเรือจัตวาเฮนรี่ ฮาร์วูด ซึ่งประกอบด้วยเรือลาดตระเวนเบา *เอชเอ็มเอส อายักซ์*, *เอชเอ็มเอส อคิลลีส* (ยืมมาจากกองเรือนิวซีแลนด์) และเรือลาดตระเวนหนัก *เอชเอ็มเอส เอ็กซิเตอร์*

*Graf Spee* แล่นเข้าสู่มหาสมุทรแอตแลนติกใต้ในเดือนสิงหาคม ค.ศ. 1939 ก่อนที่สงครามจะประทุขึ้น และเริ่มการจู่โจมเรือสินค้าหลังจากได้รับอนุญาตตามสมควรในวันที่ 26 กันยายน ค.ศ. 1939 ฝูงเรือของฮาร์วูดเป็นหนึ่งในหลาย ๆ หน่วยค้นหาที่กองทัพเรืออังกฤษส่งไปติดตาม พวกเขามองเห็น *Graf Spee* ที่ชะวากแม่น้ำริโอเดลาปลาตา ใกล้ชายฝั่งของอาร์เจนตินาและอุรุกวัย

ในการรบต่อมา เรือ *เอ็กซีเตอร์* ได้รับความเสียหายอย่างหนักและถูกบังคับให้ออกจากตำแหน่ง เรือ *อายักซ์* และ *อคิลลีส* ได้รับความเสียหายปานกลาง ความเสียหายต่อเรือ *Graf Spee* แม้ว่าจะไม่มาก แต่ก็ร้ายแรงเนื่องจากระบบเชื้อเพลิงของเรือเสียหาย เรือ *อายักซ์* และ *อคิลลีส* ไล่ตามเรือเยอรมันจนกระทั่งเข้าเทียบท่าที่กรุงมอนเตวิเดโอ เมืองหลวงของอุรุกวัยที่เป็นกลางเพื่อทำการซ่อมแซมอย่างเร่งด่วน แลงสดอร์ฟได้รับแจ้งว่าเขาไม่สามารถอยู่ต่อได้เกิน 72 ชั่วโมง เห็นได้ชัดและเชื่อว่าอังกฤษได้รวบรวมกองกำลังที่เหนือกว่าเพื่อรอจมเรือ เขาจึงสั่งให้จมเรือ แลงสดอร์ฟได้กระทำอัตวินิบาตกรรมในอีกสามวันต่อมา

## อ้างอิง


หมวดหมู่:ยุทธนาวีและปฏิบัติการทางทหารในสงครามโลกครั้งที่สอง
หมวดหมู่:ยุทธนาวีแห่งแอตแลนติก
หมวดหมู่:ภาคพื้นแอตแลนติก
หมวดหมู่:ยุทธนาวีในสงครามโลกครั้งที่สองเกี่ยวข้องกับเยอรมนี
หมวดหมู่:ยุทธนาวีในสงครามโลกครั้งที่สองเกี่ยวข้องกับสหราชอาณาจักร
หมวดหมู่:ยุทธนาวีในสงครามโลกครั้งที่สองเกี่ยวข้องกับนิวซีแลนด์
เมาส์ออนมาร์ส

**เมาส์ออนมาร์ส** () เป็นวงดนตรีในแนวอินเทลลิเจนท์แด๊นซ์มิวสิก ก่อตั้ง ตั้งแต่ พ.ศ. 2536 ประกอบด้วยสมาชิก  Andi Toma และ Jan St. Werner

### Albums
**1994 Vulvaland 
**1995 Iaora Tahiti 
**1997 Autoditacker 
**1997 Instrumentals 
**1998 Glam 
**2000 Niun Niggung 
**2001 Idiology 
**2004 Radical Connector 
**2005 Live 04 
**2006 Varcharz 
**2007 Tromatic Reflexxions (with Mark E. Smith as Von Südenfed) 

===Compilations===
**1994 Trance Europe Express - Volume 3 cd02 track 01:-Mouse On Mars Maus Mobil (6:30)
**1998 "1001" on In Memoriam Gilles Deleuze on the label Mille Plateaux 
**2003 Rost Pocks: The EP Collection 
**2006 silver monk time - a tribute to the monks (29 bands cover the MONKS) label play loud! productions 

===Singles / EPs===
**1994 Frosch 
**1995 Bib 
**1995 Saturday Night Worldcup Fieber 
**1997 Cache Coeur Naif 
**1997 Twift 
**1999 Pickly Dred Rhizzoms 
**1999 Distroia 
**1999 Diskdusk 
**2001 Actionist Respoke 
**2002 Do It 
**2002 Agit Itter It 
*''2005 Wipe That Sound

หมวดหมู่:กลุ่มดนตรีสัญชาติเยอรมัน
หมวดหมู่:กลุ่มดนตรีที่ก่อตั้งในปี พ.ศ. 2536
จักรพรรดิจิ้นหมิ่น

**จักรพรรดิจิ้นหมิ่น** หรือ **พระเจ้าเมี้ยนเต้** (; ค.ศ. 313 − 318, พ.ศ. 856 − 861) จักรพรรดิองค์สุดท้ายแห่งราชวงศ์จิ้นตะวันตก ทรงครองราชย์สืบต่อจากจักรพรรดิจิ้นหฺวาย (พระเจ้าเฮาฮวยเต้) ประสูติเมื่อปี ค.ศ. 300 (พ.ศ. 843)

จักรพรรดิจิ้นหมิ่น ถูกยกขึ้นเป็นจักรพรรดิแทนจักรพรรดิจิ้นหฺวาย ที่ถูกหลิวซง (เล่าชง) สำเร็จโทษ ขณะพระชนม์เพียง 13 พรรษา ต่อมาใน ค.ศ. 316 (พ.ศ. 859) ทรงถูกหลิวซงบุกเข้าฉางอัน จับสำเร็จโทษในอีก 2 ปีต่อมา ขณะพระชนม์เพียง 16 พรรษาทำให้ราชวงศ์จิ้นตะวันตกล่มสลายลง และซือหม่ารุ่ย (สุมาหยอย) เชื้อพระวงศ์ ได้ขึ้นครองราชย์เป็น จักรพรรดิจิ้นหยวนตี้ และสถาปนาราชวงศ์จิ้นตะวันออกขึ้น

หมิ่น
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
คนกับควาย

**คนกับควาย** เป็นเพลงเพื่อชีวิตที่มีชื่อเสียงของวงคาราวาน ขับร้องโดย สุรชัย จันทิมาธร จากทำนองเพลง *"Master of War"* ของ บ็อบ ดิลลัน แต่งคำร้องภาษาไทยโดย สมคิด สิงสง

ได้ฟังเพลง *Master of War* และเพลงอื่นๆ ของ *บ็อบ ไดแลน* เป็นครั้งแรกจากแผ่นเสียงที่บ้านของเสถียร จันทิมาธร และชื่นชอบทำนอง จนนำมาหัดเล่นอยู่เสมอ วันหนึ่งสมคิด สิงสง ที่พักอยู่ด้วยกันได้ยินเข้าจึงชักชวนให้แต่งคำร้องภาษาไทย โดยสมคิดเล่นไวโอลิน สุรชัยเล่นกีตาร์

เพลงคนกับควาย ได้แสดงสู่สาธารณะเป็นครั้งแรก โดย*สุรชัย จันทิมาธร* มีเพื่อน ๆ ยืนเคียงข้าง เช่นสมคิด สิงสง วิสา คัญทัพ ในเป็นต้น ในงานแต่งงานของ*วีระประวัติ วงศ์พัวพันธุ์* เพื่อนนักเขียนในกลุ่ม *"พระจันทร์เสี้ยว"* และเริ่มเป็นที่รู้จักในวงกว้าง จากการแสดงในงานนิทรรศการเพลงเพื่อชีวิต ที่มหาวิทยาลัยธรรมศาสตร์ โดยสุรชัย และวีระศักดิ์ สุนทรศรี  ร่วมกันเล่นเพลง คนกับควาย เปิบข้าว และข้าวคอยฝน  และบันทึกเสียงเป็นครั้งแรกโดยคาราวานทั้งวง ที่ห้องอัด "คิงส์ซาวด์" เมื่อกลางปี พ.ศ. 2518 

ภายหลังเหตุการณ์ 6 ตุลา ในปี พ.ศ. 2519 เทปมาสเตอร์ของอัลบัมคนกับควายถูกทำลายทิ้งทั้งหมด เพื่อความปลอดภัยของผู้ปกครอง  ภายหลังจึงได้มีการทำมาสเตอร์ขึ้นมาใหม่ในปี พ.ศ. 2538 โดยใช้ต้นฉบับจากแผ่นเสียง

เพลงนี้ถูกแปลงเป็นเพลงลูกทุ่ง โดยสดใส รุ่งโพธิ์ทอง ชื่อเพลง *"เราคนจน"* และต่อมา ยอดรัก สลักใจ ได้นำมาร้องใหม่อีกครั้ง 

## นักดนตรี
* สุรชัย จันทิมาธร - ร้องนำ, คอร์ดกีต้าร์
* มงคล อุทก - ร้องประสานเสียง, พิณ, เม้าท์ออร์แกน
* ทองกราน ทานา - ลีดกีต้าร์, ไวโอลิน, สไลด์กีต้าร์
* วีระศักดิ์ สุนทรศรี - คอร์ดกีต้าร์, เบส
* พงษ์เทพ กระโดนชำนาญ - กลอง, ฟลุต

## อ้างอิง

## แหล่งข้อมูลอื่น
* แผ่นคาราวาน ชุด คนกับควาย เวอร์ชัน อเมริกา ที่ว่ากันว่าหายากที่สุด

หมวดหมู่:เพลงไทย
หมวดหมู่:เพลงเพื่อชีวิต
หมวดหมู่:เพลงของคาราวาน
หมวดหมู่:เพลงในปี พ.ศ. 2518
คอฟฟินไนต์

**คอฟฟินไนต์** (Coffinite) เป็นแร่ยูเรเนียมซิลิเกต ผงมีสีดำเทา เปราะแตกง่าย แตกแบบก้นหอย มีสูตรโครงสร้างเป็น U(SiO4)1-x(OH)4x

ถูกค้นพบครั้งแรกในปี พ.ศ.2497 ที่เหมืองลาซาล รัฐโคโลราโดและถูกตั้งชื่อโดย รูเบน แคลร์ คอฟฟิน (Reuben Clare Coffin, 1886 - 1972) นักธรณีวิทยาชาวอเมริกัน

## อ้างอิง

## แหล่งข้อมูลอื่น

หมวดหมู่:แร่ยูเรเนียม
หมวดหมู่:แร่ซิลิเกต
หมวดหมู่:แร่ไฮดรอกไซด์
จักรพรรดิซ่งกวังจง

**ซ่งกวังจง** (; 30 กันยายน ค.ศ. 1147 – 17 กันยายน ค.ศ. 1200) ชื่อตัวว่า **จ้าว ตุน** () เป็นจักรพรรดิองค์ที่ 12 ของราชวงศ์ซ่ง (宋朝) แห่งจักรวรรดิจีน และเมื่อแบ่งราชวงศ์ซ่งออกเป็นสมัยเหนือกับสมัยใต้ นับเป็นจักรพรรดิองค์ที่ 3 ของราชวงศ์ซ่งใต้ (南宋朝) เสวยราชย์ตั้งแต่ ค.ศ. 1189 จนสละราชบัลลังก์ใน ค.ศ. 1194

จ้าว ตุน เป็นโอรสองค์ที่ 3 ของจ้าว เชิ่น (趙昚) ซึ่งเสวยราชย์เป็นจักรพรรดิซ่งเซี่ยวจง (宋孝宗) กับนางกัว (郭氏) ชายาคนแรกของจ้าว เชิ่น ผู้ซึ่งเมื่อเสียชีวิตแล้วได้รับการสถาปนาขึ้นเป็นพระมเหสี ฐานันดรศักดิ์ว่า "เฉิงมู่หฺวังโฮ่ว" (成穆皇后)

ในวัยเด็ก จ้าว ตุน เป็นโรคอารมณ์สองขั้วหรือโรคประสาทขั้นรุนแรง

ค.ศ. 1189 จ้าว ตุน อายุได้ 42 ปี จ้าว เชิ่น บิดาของเขา สละราชสมบัติให้แก่เขา แต่เมื่อครองราชย์ไปได้สักพัก จ้าว ตุน กลับติดสุรายาเมาจนจิตฟั่นเฟือน ครั้นบิดาสิ้นลงใน ค.ศ. 1194 เขาก็ไม่ยอมร่วมกระบวนแห่ศพ เพราะถูกหลี่ เฟิ่งเหนียง (李鳳娘) มเหสีของเขา ยุยง ดังนั้น อู๋ไท่โฮ่ว (吳太后) ย่าบุญธรรมของเขา จึงบีบให้เขาสละราชสมบัติให้จ้าว โค่ว (趙擴) บุตรชาย ขึ้นสืบราชสมบัติต่อเป็นจักรพรรดิซ่งหนิงจง (宋寧宗) หลังจากนั้น จ้าว ตุน ประสบภาวะทางจิตจนล้มป่วยหนัก เชื่อกันว่า เป็นสาเหตุให้เขาถึงแก่ชนมชีพใน ค.ศ. 1200 ณ เช่าซิง (绍兴) ในเจ้อเจียง (浙江)

## ครอบครัว

; บิดามารดา
* บิดา: จ้าว เชิ่น (趙昚; ค.ศ. 1127–1194) ซึ่งเสวยราชย์เป็นจักรพรรดิซ่งเซี่ยวจง (宋孝宗)
* มารดา: นางกัว (郭氏; ค.ศ. 1126–1156) ชายาคนแรกของจ้าว เชิ่น ผู้ซึ่งเมื่อเสียชีวิตแล้วได้รับการสถาปนาขึ้นเป็นพระมเหสี ฐานันดรศักดิ์ว่า "เฉิงมู่หฺวังโฮ่ว" (成穆皇后)

; คู่ครองและบุตร
* หลี่ เฟิ่งเหนียง (李鳳娘; ค.ศ. 1144–1200), ได้เป็นพระมเหสี ฐานันดรศักดิ์ว่า "ฉืออี้หฺวังโฮ่ว" (慈懿皇后)
** มีบุตร 2 คน:
*** จ้าว ถิ่ง (趙挺)
*** จ้าว โค่ว (趙擴; ค.ศ. 1168–1224) ซึ่งขึ้นเสวยราชย์เป็นจักรพรรดิซ่งหนิงจง (宋寧宗)

* พระสนมหฺวาง (貴妃黃氏 ค.ศ. –1191) 
** ทารกที่ไม่กำเนิด (ค.ศ. –1191) 

* หญิงไม่ทราบนาม
** มีบุตรหญิง 3 คน ได้เป็นเจ้าหญิง ฐานันดรศักดิ์ว่า "เหวินอันกงจู่" (文安公主), "เหอเจิ้งกงจู่" (和政公主), และ "ฉีอันกงจู่" (齊安公主)

## อ้างอิง

* 

หมวดหมู่:บุคคลที่เกิดในปี พ.ศ. 1690
หมวดหมู่:บุคคลที่เสียชีวิตในปี พ.ศ. 1743
กวังจง
ซ่งกวังจง
ซ่งกวังจง
ซ่งกวังจง
แจ็ก นิโคลสัน

**จอห์น โจเซฟ "แจ็ก" นิโคลสัน** () เกิดเมื่อวันที่ 22 เมษายน ค.ศ. 1937 เป็นนักแสดงชาวอเมริกัน

นิโคลสันเคยได้รับการเสนอชื่อเข้าชิงรางวัลออสการ์มาแล้ว 12 ครั้งและได้รับรางวัล 3 ครั้ง สองรางวัลได้รับในสาขานักแสดงยอดเยี่ยมและอีกหนึ่งได้จากนักแสดงสมทบยอดเยี่ยม มีสถิติเทียบเท่า วอลเตอร์ เบรนแนน ที่ได้รับ 3 รางวัล (ในหมู่นักแสดงชาย) แต่เป็นรอง แคธารีน เฮปเบิร์น ที่ได้รับทั้งหมด 4 รางวัล เขายังเป็น 1 ใน 2 นักแสดงชายได้รับการเสนอชื่อเข้าชิงรางวัลออสการ์ทั้งในบทนำและสมทบ ในทุก ๆ ทศวรรษตั้งแต่ยุค 1960 ส่วนอีกคนคือไมเคิล เคน เขาได้รับ 7 รางวัลลูกโลกทองคำ และรับรางวัล Kennedy Center Honor ในปี 2001 

ผลงานแสดงเด่น ๆ ของเขาเช่น *Easy Rider*, *Five Easy Pieces*, *Chinatown*, *One Flew Over the Cuckoo's Nest*, *The Passenger*, *[[The Shining]], Terms of Endearment*, *Batman*, *A Few Good Men*, *As Good as It Gets*, *About Schmidt*, *Something's Gotta Give*, และ *The Departed*

หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายดัตช์
หมวดหมู่:บุคคลจากนครนิวยอร์ก
จักรพรรดิเหลียวซื่อจง

**สมเด็จพระจักรพรรดิเหลียวซื่อจง** เป็นพระโอรสในเย่ว์ลู่ทู่อี่และมีศักดิ์เป็นพระนัดดาของจักรพรรดิเหลียวไท่จง (พ.ศ. 1469-1490) เมื่อพระปิตุลาสวรรคตลง
พระองค์จึงขึ้นครองราชย์เป็นจักรพรรดิเหลียวซื่อจง จักรพรรดิองค์ที่ 3 แห่งราชวงศ์เหลียว ทรงครองราชย์ระหว่างพ.ศ. 1490-1494 ในปีพ.ศ. 1494
(ค.ศ. 951) ปีที่4ในรัชกาลทรงถูกปลงพระชนม์

พระราชบิดา:
* เย่ว์ลี่ทู่อี่
**ด้านครอบครัว**
*พระมเหสีและพระสนม
**พระมเหสีเจิน (皇后甄氏)
**พระมเหสีเซียวซาเกอจือ(皇后萧撒葛只)
**พระสนมซัวลี่
**พระสนมพูเกอ

*พระโอรส
**เย่ว์ลู่เสียน
**เย่ว์ลู่จื่อโม่

ซื่อจง
เหลียวซื่อจง
ลาน่า แลงก์

thumb|Kristen Kreuk Coat**ลานา แลงก์** () ปรากฏตัวครั้งแรกในหนังสือการ์ตูนชุด Superman เล่มที่ 1 ตอนที่ 1 ปี ค.ศ. 1939 ในฐานะแฟนเก่าของ Clark  Kent และในภาพยนตร์เรื่อง Superman III ลานาแลงก์ ปรากฏตัวในฐานะภรรยาของ Pete Ross ผู้ขี้เมาและในซีรีส์เรื่อง สมอลล์วิลล์ ปัจจุบัน ลานา แลงก์ ในเวอร์ชันนี้คือ คริสติน ครุก (Kristian Kreuk)

## อ้างอิง

## แหล่งข้อมูลอื่น
* สมอลวิลล์แอทไทยแลนด์ 
* ลาน่า แลงก์ ใน ''สมอลล์วิลล์'' วิกิ

หมวดหมู่:สมอลล์วิลล์
หมวดหมู่:ตัวละครดีซีคอมิกส์
หมวดหมู่:ตัวละครที่เป็นเชียร์ลีดเดอร์
เก้าอี้

thumb|250px|
**เก้าอี้** คือที่นั่งประเภทหนึ่ง โดยมักจะเป็นที่นั่งสำหรับคนเดียว โดยในส่วนที่นั่งจะอยู่เหนือจากระดับพื้น มีขาเก้าอี้ 4 ขารองรับข้างใต้ ส่วนเก้าอี้ที่นั่งได้มากกว่า 1 คน อาจเรียกว่าโซฟา
เก้าอี้ที่พบในประวัติศาสตร์เช่น เก้าอี้ของกรีก ที่คาดว่าน่าจะสร้างราว 600 ปีก่อนคริสต์ศักราช เป็นเก้าอี้สี่ขาตัวตรงและมีพนักพิงตั้งตรง ถัดมาเป็นเก้าอี้ในประเทศจีน ในสมัยราชวงศ์ถัง (ค.ศ. 618-907)

ในปัจจุบัน วัสดุที่ใช้ทำเก้าอี้มีความหลากหลายมากขึ้น ไม่ว่าจะทำจาก เก้าอี้ไม้ เก้าอี้โลหะ เก้าอี้พลาสติก เริ่มมีการผลิตและใช้งานเป็นจำนวนมาก ใช้ทุกระดับชั้น มีการออกแบบดีไซน์เก้าอี้หลากลายมากมาย

สำหรับคำว่า *เก้าอี้* นั้น เป็นคำมาจากภาษาจีนแต้จิ๋ว ตรงกับภาษาจีนกลางว่า *เจียวอี่* (交椅 jiāoyǐ) ซึ่งเป็นเก้าอี้ชนิดหนึ่ง มีพนัก มีขาแบบไขว้กัน สามารถพับเก็บได้

## อ้างอิง

หมวดหมู่:เครื่องเรือน

หมวดหมู่:คำและวลีภาษาแต้จิ๋ว
ฮัตโตริ ฮันโซ

thumb|ฮัตโตะริ ฮันโซ
**ฮัตโตะริ ฮันโซ** (, ) (ค.ศ. 1542 - 23 ธันวาคม ค.ศ. 1596)   บางครั้งรู้จักในชื่อ **ฮัตโตะริ มะซะนะริ** () หรือ ฮัตโตะริ มะซะชิเงะ เป็นบุตรของ ฮัตโตะริ ยาสึนางะ ที่เป็นหัวหน้าของกลุ่มนินจาอิงะ แต่ไม่รู้แน่ชัดว่าฮันโซ ฝึกวิชานินจาเมื่อใด  ตระกูลเขารับใช้ตระกูลมะสึไดระ หรือ ที่รู้จักกันในตอนหลังว่าตระกูลโทะกุงะวะ

ฮันโซอาจจะเกิดและเติบโตที่แคว้นมิคะวะ แต่เขาก็กลับไปเยี่ยมครอบครัวของเขาที่หมู่บ้านนินจาอิงะบ่อยๆ  เขาเป็นนักดาบที่คล่องแคล่ว นักวางแผน เชี่ยวชาญด้านการใช้หอก และสำเร็จวิชานินจาขั้นสูง

หลังเหตุการณ์ที่วัดฮนโนจิ ในเวลานั้น อิเอะยะซุได้นำกำลังภายใต้ของขุนศึก อะนะยะมะ ไบเซะสึ (โนบุคิมิ) เข้าโจมตีอะเคะจิ มิสึฮิเดะ แต่ด้วยกำลังที่น้อยกว่าประกอบกับตัวไบเซะสึก็ถูกยิงเสียชีวิตในที่รบ พวกเขาต้องหนีตายกลับมิคะวะ ระหว่างการหลบหนีการตามล่าจากทหารของมิสึฮิเดะ คณะของอิเอะยะซุก็ได้หนีเข้าไปในแถบอิงะซึ่งเคยเป็นเขตอิทธิพลของนินจาอิงะมาก่อน แต่พวกเขาก็ยังไม่ปลอดภัยเสียทีเดียว เพราะนอกจากทหารของมิสึฮิเดะที่ยังตามล่าพวกเขานั้น ยังมีพวกโจรป่าคอยตามล่าอีกเพราะหวังเอาหัวของอิเอะยะซุไปแลกรางวัลกับกองทัพอะเคะจิ ในเวลานี้ฮันโซได้เสนอความคิดว่า ควรใช้เส้นทางลัดตัดผ่านหมู่บ้านอิงะไป ซึ่งมีเพียงฮันโซที่รู้ว่าหมู่บ้านนั้นอยู่ที่ไหน  หลังการเจรจาซึ่งใช้เวลาไม่นาน กองทัพนินจาอิงะจึงให้ความคุ้มครองอิเอะยะซุและพาเขากลับมิคะวะอย่างปลอดภัย

ฮัตโตะริ ฮันโซ มีบุตรชายอายุ 18 ปี ชื่อมะซะนะริเหมือนกันแต่สะกดด้วยคันจิคนละแบบ มะซะนะริรับช่วงฝึกเป็นนินจาต่อจากบิดา แต่ฝึกวิชานินจุสึไม่สำเร็จ และไม่ได้รับการยอมรับให้เป็นหนึ่งในนินจาของอิงะ และไม่ได้รับการยอมรับจากพวกนินจาด้วย

ฮันโซเสียชีวิตในปี ค.ศ. 1596 รวมอายุ 55 ปี เชื่อกันว่าเขาถูกฟูมะ โคะทะโร ซึ่งเป็นนินจาของตระกูลโฮโจสังหาร  ฮัตโตะริ ฮันโซได้รับการยอมรับว่าเป็น 1 ในสุดยอดนินจาเช่นเดียวกับฟูมะ โคะทะโร

## วัฒนธรรมสมัยนิยม
ชื่อของเขาได้มีการถูกนำมาใช้ในการ์ตูนในหลายเรื่อง เช่น 

* นินจาฮัตโตริ จาก ฮัตโตริ คันโซ และ ฮัตโตริ ชินโซ
* ยอดนักสืบจิ๋วโคนัน จาก ฮัตโตริ เฮย์จิ, ฮัตโตริ เฮย์โซ และ ฮัตโตริ ชิซึกะ
* อินาสึมะอีเลฟเวน จาก ฮัตสึโทริ ฮันโซ, อิชิไดระ ฮันโซ และ ฮัตโตริ ฮันตะ
* นินจาคาถาโอ้โฮเฮะ จาก ฮันโซ (นินจาคาถาโอ้โฮเฮะ)
* วันพีซ จาก ฮัตโตริ (วันพีซ), ฮันโซ (วันพีซ)
* ฮันเตอร์ x ฮันเตอร์ จาก ฮันโซ (ฮันเตอร์ x ฮันเตอร์)
* มิรุโมะ ภูตจิ๋วจอมยุ่ง จาก ฮันโซ (มิรุโมะ ภูตจิ๋วจอมยุ่ง)
* ขบวนการตูบน้อยนักสู้ จาก ฮันโซ (ขบวนการตูบน้อยนักสู้)
* โปเกมอน จาก ฮันโซ (พ็อกเก็ตมอนสเตอร์ แอดวานซ์ เจเนอเรชัน) และ ฮันโซ (พ็อกเก็ตมอนสเตอร์ XY)
* โอเวอร์วอตช์ จาก ฮันโซ (โอเวอร์วอตช์)
* ซามูไรสปิริตส์ จาก ฮัตโตริ ฮันโซ (ซามูไรสปีริท)
* เวิลด์ฮีโร่ จาก ฮัตโตริ ฮันโซ (เวิลด์ฮีโร่)

## ดูเพิ่ม
* นินจา

## แหล่งข้อมูลอื่น


หมวดหมู่:บุคคลที่เกิดในปี พ.ศ. 2085
หมวดหมู่:นินจา
หมวดหมู่:ซามูไร
หมวดหมู่:สายลับชาวญี่ปุ่น
หมวดหมู่:บุคคลในยุคอาซูจิ–โมโมยามะ
หนอนผีเสื้อ

thumb|หนอนภาสชัย
thumb| ภาสชัย
thumb|หำแถบกำปัง
**หนอนภาสชัย** หรือ **หนอนแถบกำปัง** หมายถึงหำภาสชัย แถบกำปัง เป็นสิ่งที่ไม่เล็กและไม่ใหญ่มาก มีสีเขียวโดนแล้วคันๆ มีน้ำสีขาวๆแตกออกมา 
หมวดหมู่:ผีเสื้อ
โพรสตาแกลนดิน

[thumb|right|[อัลโพรสตาดิล|E<sub>1</sub> - อัลโพรสตาดิล (Alprostadil)]]
[thumb|[โพรสตาไซคลิน|I<sub>2</sub> - โพรสตาไซคลิน (Prostacyclin)]]

**โพรสตาแกลนดิน** () เป็นกลุ่มของสารประกอบจำพวกลิพิดซึ่งสร้างมาจากกรดไขมันและทำหน้าที่สำคัญหลายอย่างในร่างกายสัตว์ สารประกอบโพรสตาแกลนดินประกอบด้วยคาร์บอน 20 อะตอม และมีวงแหวน 5 อะตอมคาร์บอน (5-carbon ring)

โพรสตาแกลนดินเป็นสารตัวกลาง (mediator) และทำหน้าที่ให้เกิดอาการปวดและเหนี่ยวนำให้เกิดพยาธิสภาพของโรค เช่น โรคความดันโลหิตสูง, มะเร็ง และการอักเสบ เป็นต้น ทั้งโพรสตาแกลนดิน, ทรอมบอกเซน (thromboxane) , และโพรสตาไซคลิน (prostacyclin) เป็นอนุพันธ์ของกรดไขมันที่เรียกว่ากลุ่มโพรสตานอยด์ (prostanoid) ซึ่งเป็นกลุ่มย่อยของพวกไอโคซานอยด์ (eicosanoid)


หมวดหมู่:ฮอร์โมน
หมวดหมู่:ลิพิด
โมโนไซต์

thumb|ภาพวาดของเม็ดเลือดขาวโมโนไซต์
**โมโนไซต์** () เป็นเม็ดเลือดขาวชนิดหนึ่ง และเป็นส่วนหนึ่งของระบบภูมิคุ้มกันของร่างกายมนุษย์ โมโนไซต์ปกติจะมีประมาณ 3 - 5 % มีอายุ 5 - 6 วัน ทำหน้าที่กำจัดสิ่งแปลกปลอมด้วยวิธีฟาโกไซโทซิส มีความสามารถสูงพอ ๆ กับ นิวโทรฟิล (neutrophil) และสร้าง แอนติบอดี (antibody) ต่อต้านเชื้อโรค

**หน้าที่ของโมโนไซต์** () โมโนไซต์ มีหน้าที่ป้องร่างกายเช่นเดียวกับนิวโทรฟิล สามารถกินเชื้อจุลินทรีย์ เช่น แบคทีเรีย เชื้อรา ยีสต์ หรือแม้แต่เม็ดเลือดแดง โดยที่โมโนไซต์สามารถกินของใหญ่ ๆ ได้ บางทีจึงเรียกกันว่า แมคโครเฟจ (macrophage) เทียบกับ นิวโตรฟิล ซึ่งเรียกว่า ไมโครเฟจ (microphage) โมโนไซต์ มีชีวิตในกระแสโลหิตที่หมุนเวียนเพียงระยะสั้นเท่านั้น ก่อนที่จะเคลื่อนย้ายเข้าสู่เนื้อเยื่อ แล้วเปลี่ยนรูปร่างกลายเป็น ฮิสติโอไซท์ (Histiocyte) 

หมวดหมู่:เม็ดเลือดขาว
หมวดหมู่:เซลล์เม็ดเลือด
หมวดหมู่:เซลล์
หมวดหมู่:ชีววิทยาของเซลล์
โฟร์ฮีโร

**4 Hero** หรืออาจสะกดอย่างอื่นเช่น 4hero, หรือ 4-Hero คือวงดนตรีแนวอีเล็กโทรนิก ประกอบไปด้วย 2 หนุ่มชาวอังกฤษ Marc Mac และ Dego

อัลบั้มนี้เป็นอัลบั้มชุดที่ 8 ของพวกเขา 4Hero เริ่มตั้งวงมาตั้งแต่ปี 1990 โดยมีอัลบั้มชื่อชุด In Rough Territory เป็นอัลบั้มชุดแรก ออกกับตราสังกัดแผ่นเสียงอินดี้ที่ชื่อ Reinforced หลังจากนั้นในปี 1994 ก็ออกชุด Parallel Universe ก่อนจะย้ายมาอยู่สังกัดเพลงแดนซ์ของอังกฤษอย่าง Talkin' Loud และออกอัลบั้มมาแล้วทั้งหมด 3 อัลบั้มคือ 2 Pages ในปี 1998, 2 Pages Reinterpretations ในปี 1999 และอัลบั้ม Creating Patterns ในปี 2001 ต่อมา ออกอัลบั้มชื่อชุด Play With the Changes ในปี 2007

อัลบั้มชุด Creating Patterns นี้ 4Hero เป็นผู้แต่งเองทั้งหมด โดยได้ศิลปินรับเชิญอย่าง Jill Scott, Ursula Rucker และ Mark Murphy มาร่วมร้องให้ในเพลง Another Day, Time และ Twelve Tribes ตามลำดับ

อัลบั้มชุด Play With the Changes นี้ 4Hero เป็นผู้แต่งเองทั้งหมด โดยได้ศิลปินรับเชิญอย่าง Lady Alma, Ursula Rucker และ Carina Andersson และ Jack Davey, Face, Darien Brockington, Larry Mizell, Talita Long Bémbé Ségué, Kaidi Tatham, Terry Devos, Jody Watley, มาร่วมร้องให้ในเพลง Morning Child, Take My Time และ Look Inside ตามลำดับ

### ผลงานอัลบั้ม

* *In Rough Territory (1991)
* *Parallel Universe (1995)
* *Two Pages (1998)
* *Two Pages Reinterpretations (1999)
* *Creating Patterns (2001)
* *The Remix Album (2004)
* *4hero present Brazilika (2006)
* *Play With The Changes (2007)

### ซิงเกิล

* *The Scorcher / Kirk's Back (1990)
* *No Sleep Raver / Marimba (1991)
* *The Head Hunter (1991)
* *Cookin Up Ya Brain / Where's The Boy? (1992)
* *Where's The Boy / Cooking Up Yah Brain (1992)
* *Better Place (US House Remixes) (1993)
* *Golden Age (1993)
* *Journey From The Light (1993)
* *Universal Love (1994)
* *Mr. Kirk (1995)
* *Hero / Lullaby (1997)
* *We Who Are Not As Others (1998)
* *Les Fleur (2001)
* *9x9 (Marcus Intalex & ST Files Remixes) (2002)
* *Hold It Down Talkin' Loud (2002)
* *Mr. Kirk's Nightmare (2003)
* *Submerso (2003)
* *Terminator 2 / Journey From The Light (2004)
* *Morning Child (2007)
* *Look Inside (2008)

หมวดหมู่:กลุ่มดนตรีอิเล็กทรอนิกส์สัญชาติอังกฤษ
พระเยซูทรงจำแลงพระกาย

[thumb|200px|ภาพ “พระเยซูทรงจำแลงพระกาย” วาดโดย[ลูโดวีโก การ์รัจจี ในปี ค.ศ. 1594]]
**พระเยซูทรงจำแลงพระกาย**(โปรเตสแตนต์) หรือ**พระเยซูเจ้าทรงสำแดงพระองค์อย่างรุ่งโรจน์** (คาทอลิก) () เป็นฉากหนึ่งของภาพชุดชีวิตของพระเยซูที่บันทึกในพระวรสารสหทรรศน์ ซึ่งเป็นเหตุการณ์ที่พระเยซูสำแดงพระองค์บนภูเขาลูกหนึ่ง (มัทธิว, มาระโก , ลูกา ) พระกายของพระเยซูมีรัศมีเรืองรอง และตรัสกับโมเสสและเอลียาห์ ขณะนั้นพระยาห์เวห์เรียกพระเยซูว่าเป็น “บุตรสุดที่รักของเรา” เหมือนตอนพระเยซูทรงรับบัพติศมา การจำแลงพระกายจึงทำให้พระองค์ดูเหนือกว่าโมเสสและเอลียาห์ซึ่งเป็นผู้เผยพระวจนะในศาสนายูดาห์ และเป็นการสนับสนุนในตัวพระองค์ว่าเป็น “พระบุตรพระเป็นเจ้า” แต่พระเยซูทรงสั่งให้ซีโมนเปโตร ยากอบ บุตรเศเบดี และยอห์นอัครทูต ซึ่งอยู่ในเหตุการณ์ต้องเก็บเรื่องนี้เป็นความลับจนกว่าพระองค์จะคืนพระชนม์หลังจากถูกตรึงที่กางเขน

การจำแลงพระกายถือเป็นหนึ่งในห้าเหตุการณ์สำคัญในชีวิตของพระเยซู อีกสี่เหตุการณ์ที่เหลือ ได้แก่ การรับบัพติศมา การถูกตรึงที่กางเขน การกลับคืนพระชนม์ และการเสด็จขึ้นสวรรค์

คริสตจักรโรมันคาทอลิกกำหนดวันฉลองเหตุการณ์นี้ในวันที่ 6 สิงหาคมของทุกปี โดยเรียกว่า "วันฉลองพระเยซูเจ้าทรงประจักษ์พระวรกาย" ส่วนคริสตจักรอีสเทิร์นออร์ทอดอกซ์ กำหนดฉลองเหตุการณ์นี้ในวันที่ 19 สิงหาคมของทุกปี ตามปฏิทินจูเลียน โดยเรียกว่า "วันฉลองพระเยซูเจ้าทรงจำแลงพระวรกาย"

## อ้างอิง

## แหล่งข้อมูลอื่น

* รูปเคารพและโมเสกเกี่ยวกับพระเยซูทรงจำแลงพระกาย

หมวดหมู่:พระเยซู
หมวดหมู่:วันสำคัญทางศาสนาคริสต์
หมวดหมู่:เหตุการณ์ในพระวรสาร
หมวดหมู่:การอัศจรรย์ในพันธสัญญาใหม่
เซลล์ทีเฮลเปอร์

thumb|300px|Antigen กระตุ้นให้ T cell เปลี่ยนเป็น "cytotoxic" CD8+ cell หรือ "helper" CD4+ cell
**เซลล์ทีเฮลเปอร์** () เป็นชนิดย่อยชนิดหนึ่งของเซลล์เม็ดเลือดขาวลิมโฟไซต์ชนิดเซลล์ทีที่มีบทบาทสำคัญในการสร้างและพัฒนาความสามารถของระบบภูมิคุ้มกันของร่างกาย เซลล์เหล่านี้มักไม่มีบทบาทในการทำลายเซลล์อื่นหรือจับกินสิ่งแปลกปลอม ไม่สามารถฆ่าเซลล์เจ้าบ้านที่ติดเชื้อหรือฆ่าจุลชีพก่อโรคได้ และถ้าไม่มีเซลล์ระบบภูมิคุ้มกันอื่น ๆ เซลล์ชนิดนี้อาจถูกมองว่าไม่มีประโยชน์ได้ เซลล์ทีเฮลเปอร์มีบทบาทในการกระตุ้นและชี้นำการทำงานของเซลล์ระบบภูมิคุ้มกันอื่น ๆ และถือว่ามีบทบาทสำคัญในระบบภูมิคุ้มกัน มีส่วนจำเป็นในการระบุการเปลี่ยนคลาสแอนติบอดีของเซลล์บี มีบทบาทในการกระตุ้นและการเจริญของเซลล์ทีไซโตท็อกซิก และมีบทบาทในการเพิ่มขีดความสามารถในการทำลายแบคทีเรียของฟาโกไซต์อย่างแมโครฟาจได้ บทบาทต่อเซลล์อื่น ๆ เหล่านี้เองที่ทำให้เซลล์ชนิดนี้ถูกเรียกว่าเซลล์ทีเฮลเปอร์

เชื่อกันว่าเซลล์ทีเฮลเปอร์ที่เจริญเต็มที่จะมีโปรตีนผิวหน้า CD4 แสดงออกอยู่เสมอ เซลล์ทีที่แสดงออกถึง CD4 จะถูกเรียกว่า **เซลล์ที CD4<sup>+</sup>** มักถือกันว่าเซลล์ที CD4+ เป็นเซลล์ก่อนหน้าที่จะถูกกำหนดบทบาทเป็นเซลล์ทีเฮลเปอร์ ถึงแม้จะมีข้อยกเว้นที่พบไม่บ่อยบางอย่างก็ตาม ตัวอย่างเช่น ยังมีชนิดย่อยอื่น ๆ ของเซลล์ทีเรกูลาทอรี เซลล์ทีเอ็นเค และเซลล์ทีไซโตท็อกซิก ที่ปรากฏการแสดงออกของ CD4 ด้วยเช่นกัน เซลล์ที่กล่าวภายหลังเหล่านี้ไม่ถือว่าเป็นเซลล์ทีเฮลเปอร์ และจะไม่ถูกกล่าวถึงอีกในบทความนี้

ความสำคัญของเซลล์ทีเฮลเปอร์เห็นได้จากการติดเชื้อเอชไอวี ไวรัสนี้จะติดเชื้อเซลล์ที่แสดงออกถึง CD4 รวมถึงเซลล์ทีเฮลเปอร์ด้วย ในช่วงท้ายของการติดเชื้อเอชไอวี จำนวนของเซลล์ที CD4+ จะลดต่ำลง นำไปสู่ระยะแสดงอาการของการติดเชื้อเอชไอวีที่เป็นที่รู้จักกันในชื่อเอดส์ นอกจากนี้ยังมีโรคที่พบไม่บ่อยอีกบางชนิดที่ทำให้เซลล์ที CD4+ หายไปหรือทำงานไม่เป็นปกติ โรคเหล่านี้ทำให้มีอาการคล้ายคลึงกัน และหลายโรคมีอันตรายถึงชีวิต
หมวดหมู่:ลิมโฟไซต์
หมวดหมู่:วิทยาภูมิคุ้มกัน
หมวดหมู่:เซลล์เม็ดเลือด
หมวดหมู่:โลหิตวิทยา
หมวดหมู่:เซลล์
พยาธิกำเนิด

**พยาธิกำเนิด** () เป็นศัพท์ทางการแพทย์ หมายถึงขั้นตอนเหตุการณ์ที่นำไปสู่การเกิดโรค มีที่มาจากศัพท์ภาษากรีก pathos "โรค" และ genesis "กำเนิด"

หมวดหมู่:พยาธิวิทยา
หมวดหมู่:คำศัพท์แพทย์
จักรพรรดิซ่งหนิงจง

**สมเด็จพระจักรพรรดิซ่งหนิงจง** (宋寧宗,19 พฤศจิกายน 1711-17 กันยายน 1767) พระนามเดิม **จ้าว โค่ว** เป็นจักรพรรดิองค์ที่ 13 แห่งราชวงศ์ซ่ง และจักรพรรดิองค์ที่ 4 แห่งราชวงศ์ซ่งใต้ พระองค์ครองสิริราชสมบัติจาก ปี ค.ศ. 1194 จนกระทั่งพระองค์สวรรคตในปี ค.ศ. 1224

พระองค์เป็นพระราชโอรสองค์ที่สองและเป็นพระราชบุตรองค์เดียวที่มีพระชนม์ชีพของจักรพรรดิองค์ก่อน จักรพรรดิซ่งกวังจง และเหมือนกับพระราชบิดาของพระองค์ จักรพรรดิซ่งหนิงจงเป็นจักรพรรดิที่อ่อนแอ หลงสุรานารี

## ด้านครอบครัว
*พระมเหสี
**พระมหสีกงซู(恭淑皇后韩氏)
**พระมเหสีกงเซงเรนเลี่ย(恭圣仁烈皇后杨氏) 
**สนมโจ(曹美人) 

*พระโอรส
**จ้าว กง(赵恭)
**จ้าว จุน(赵埈)เกิดจากพระมหสีกงซู
**จ้าว ท่าน(赵坦)เกิดจากพระมหสีกงซู
**จ้าว เจง(赵增)
**จ้าว ตี้(赵觌)
**จ้าง จ๋ง(赵埛)เกิดจากพระมเหสีกงเซงเรนเลี่ย
**จ้าว ชี(赵圻)
**จ้าว จื่อ(赵墌)
**จ้าว จี(赵垍)
**จ้าว ตี่(赵坻)
**จ้าว หง(赵竑)
**จ้าว ชุน(赵询)
**จ้าว หยุน(赵昀)

*พระธิดา
**องค์หญิงจื่อกว๋อ(祁国公主)

## อ้างอิง

หมวดหมู่:บุคคลที่เกิดในปี พ.ศ. 1711
หนิงจง
หมวดหมู่:ราชวงศ์ซ่งใต้
ฝันสีทอง

**ฝันสีทอง** เป็นอัลบั้มเดี่ยวชุดแรกของ ดนุพล แก้วกาญจน์ ภายใต้สังกัดนิธิทัศน์ โปรโมชั่น ผลิตและจัดจำหน่ายครั้งแรกในเดือนกุมภาพันธ์ พ.ศ. 2529 โดยบริษัทออนป้า เรคคอร์ด โดยมีวงพลอย และชาตรี คงสุวรรณ จากวงดิ อินโนเซ้นท์  เล่นเป็นวงแบคอัพให้

อัลบั้มชุดนี้จัดเป็นอัลบั้มที่ประสบความสำเร็จอย่างสูง โดยเป็นผลงานของศิลปินเดี่ยวอัลบั้มแรกของประเทศไทยที่สามารถทำยอดขายได้มากกว่า 1 ล้านชุด ภายในปีเดียว

ในปี พ.ศ. 2558 ทางนิธิทัศน์โปรโมชั่น ได้นำอัลบั้มฝันสีทองมาทำการรีมาสเตอร์ ให้คุณภาพเสียงดีขึ้นโดยสราวุธ พรพิทักษ์สุข หรือ **วู้ดดี้** และจัดจำหน่ายอีกครั้งในรูปแบบแผ่นซีดีและแผ่นเสียง

## รายชื่อเพลง

* ทุกเพลงเรียบเรียงโดย ดนุพล แก้วกาญจน์ ยกเว้น
** *พังเพย* เรียบเรียงโดย พลอย 
** *ด้วยมือของเธอ* และ *ฝันลำเอียง* เรียบเรียงโดย ศาสสัณฑ์ บุญญาลัย
** *มองโลกให้เป็น* เรียบเรียงโดย อนุสาร คุณะดิลก
** *เธอ* เรียบเรียงโดยชาตรี คงสุวรรณ
** *ฝันสีทอง* เรียบเรียงโดย ศรายุทธ สุปัญโญ

## นักดนตรีในอัลบั้ม
* ดนุพล แก้วกาญจน์ - ร้องนำ
;พลอย (แบ็คอัพ)
* ชาตรี คงสุวรรณ - กีตาร์, แซ็กโซโฟน
* อนุสาร คุณะดิลก - เบส
* รักษ์ สวัสดิ์ซิตัง - กีตาร์
* ศิริศักดิ์ นันทเสน (ติ๊ก ชิโร่) - กลอง
* มืด ไข่มุก - กลอง, เพอร์คัสชั่น
* อภิไชย เย็นพูนสุข - คีย์บอร์ด
* อิศรพงศ์ ชุมสาย ณ อยุธยา - คีย์บอร์ด
* สมบูรณ์ สุทธิสัตตบุศย์ - คีย์บอร์ด
* วสุ แสงสิงแก้ว - ร้อง, คีย์บอร์ด

## อ้างอิง

หมวดหมู่:อัลบั้มเพลงของดนุพล แก้วกาญจน์
หมวดหมู่:อัลบั้มเพลงไทยในปี พ.ศ. 2529
หมวดหมู่:อัลบั้มเพลงของค่ายนิธิทัศน์ โปรโมชั่น
เส้นเวลาการค้นพบดาวเคราะห์และดาวบริวารในระบบสุริยะ

**เส้นเวลาการค้นพบดาวเคราะห์และดวงจันทร์ในระบบสุริยะ** ดังรายการต่อไปนี้ แสดงขั้นตอนการค้นพบเทหวัตถุใหม่เรียงตามลำดับในประวัติศาสตร์

;ความหมายของสี
สัญลักษณ์สีในตารางแสดงความหมายถึงดาวเคราะห์และดวงจันทร์บริวารของมัน ดังต่อไปนี้

;ดาวเคราะห์

;ดาวเคราะห์แคระ หรือดาวที่น่าจะเป็นดาวเคราะห์แคระ

## ยุคก่อนประวัติศาสตร์


|-
| bgcolor = "#FFE8E8"| *[[ดาวพฤหัสบดี]]*
| bgcolor = "black"| 50px|center || bgcolor="#FFE8E8"| *ดาวเคราะห์ดวงที่ 5*
|-
| bgcolor = "#FFFFCC"| *[[ดาวเสาร์]]*
| bgcolor = "black"| 100px|center || bgcolor="#FFFFCC"| *ดาวเคราะห์ดวงที่ 6*
|-
| bgcolor = "#CCCC99"| **[[ดวงจันทร์]]**
| bgcolor = "black"| 50px|center
| bgcolor = "#CCCC99"| โลก I
| bgcolor = "#CCCC99"| ตามระบบของโคเปอร์นิคัส ดวงจันทร์ไม่นับว่าเป็นดาวเคราะห์ แต่เป็นดาวบริวารที่โคจรรอบโลก เป็นวัตถุเพียงชนิดเดียวในระบบที่ไม่ได้โคจรรอบดวงอาทิตย์
|}

## คริสต์ศตวรรษที่ 17

## คริสต์ศตวรรษที่ 18

## คริสต์ศตวรรษที่ 19

## ต้นคริสต์ศตวรรษที่ 20

## ปลายคริสต์ศตวรรษที่ 20

## คริสต์ศตวรรษที่ 21

## ดูเพิ่ม
* เส้นเวลาการสำรวจระบบสุริยะ
* ระบบสุริยะ
## อ้างอิง
 
 


หมวดหมู่:ระบบสุริยะ
หมวดหมู่:การสำรวจอวกาศ
ยูตากะ นีดะ

**ยูตากะ นีดะ** (Yutaka Niida; ภาษาญี่ปุ่น:新井田豊) นักมวยสากลชาวญี่ปุ่น

## เกียรติประวัติ

* แชมป์ญี่ปุ่นรุ่นมินิมัมเวท (2544)
** ชิง 8 มกราคม 2544 ชนะทีเคโอ มาโกโตะ ซูซูกิ () ​ยก 9 ที่ โครากูเอ็งฮอล โตเกียว ประเทศญี่ปุ่น
** ป้องกันแชมป์ครั้งที่ 1, 14 พฤษภาคม 2544 เสมอ ไดซูเกะ อีดะ () ที่ โครากูเอ็งฮอล โตเกียว ประเทศญี่ปุ่น
* แชมป์โลก WBA รุ่นมินิมัมเวท
** ชิง 25 สิงหาคม 2544 ชนะคะแนน ชนะ ป.เปาอินทร์ () ที่ แปซิฟิโกโยโกฮามะ โยโกฮามะ​ จังหวัดคานางาวะ ประเทศญี่ปุ่น
** สละแชมป์
* แชมป์โลก WBA รุ่นมินิมัมเวท (สมัยที่ 2)
** ชิง 3 กรกฎาคม 2547 ชนะคะแนน โนเอล อารัมบูเลต () ที่ โครากูเอ็งฮอล โตเกียว ประเทศญี่ปุ่น
** ป้องกันแชมป์ครั้งที่ 1, 30 ตุลาคม 2547 ชนะคะแนน ฮวน โฮเซ ลันดาเอตา () ที่ สนามกีฬาแห่งชาติเรียวโงกุ โตเกียว​ ประเทศ​ญี่ปุ่น
** ป้องกันแชมป์ครั้งที่ 2, 16 เมษายน 2548 ชนะคะแนน คิม แจ-ว็อน () ที่ สนามกีฬาต่อสู้ญี่ปุ่น โตเกียว​ ประเทศ​ญี่ปุ่น
** ป้องกันแชมป์ครั้งที่ 3, 25 กันยายน 2548 ชนะคะแนนโดยเทคนิค เอริเบอร์โต เกยอน ()​ ยก 10 ที่ โยโกฮามะอารีนา​ โยโกฮามะ จังหวัดคานางาวะ ประเทศ​ญี่ปุ่น
** ป้องกันแชมป์ครั้งที่ 4, 4 มีนาคม 2549 ชนะคะแนน โรนัลด์ บาร์เรรา ()​ ที่ โครากูเอ็งฮอล โตเกียว ประเทศ​ญี่ปุ่น
** ป้องกันแชมป์ครั้งที่ 5, 7 เมษายน 2550 ชนะคะแนน คัตสึนาริ ทากายามะ ()​ ที่ โครากูเอ็งฮอล โตเกียว ประเทศ​ญี่ปุ่น
** ป้องกันแชมป์ครั้งที่ 6, 1 กันยายน 2550 ชนะคะแนน เอริเบอร์โต เกยอน ()​ ที่ โครากูเอ็งฮอล โตเกียว ประเทศ​ญี่ปุ่น
** ป้องกันแชมป์ครั้งที่ 7, 1 มีนาคม 2551 ชนะน็อก โฆเซ ลุยส์ บาเรลา () ยก 6 ที่ โครากูเอ็งฮอล โตเกียว ประเทศ​ญี่ปุ่น
** เสียแชมป์ 15 กันยายน 2551 แพ้ทีเคโอ​ โรมัน กอนซาเลซ​ () ยก 4 ที่ แปซิฟิโกโยโกฮามะ โยโกฮามะ​ จังหวัดคานางาวะ ประเทศญี่ปุ่น
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นมินิมัมเวท เมื่อ 12 กรกฎาคม 2546 แพ้คะแนน โนเอล อารัมบูเล็ต () ที่ แปซิฟิโกโยโกฮามะ โยโกฮามะ​ จังหวัดคานางาวะ ประเทศญี่ปุ่น

## อ้างอิง

* สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:แชมป์โลก WBA
หมวดหมู่:บุคคลจากโยโกฮามะ
เดอะโรลลิงสโตนส์

**เดอะโรลลิงสโตนส์** () เป็นวงร็อกอังกฤษ ก่อตั้งวงในปี 1962 ในลอนดอน โดยหัวหน้าวงดั้งเดิม ไบรอัน โจนส์ และนักเปียโน เอียน สทิวเวิร์ต ร่วมด้วยนักร้อง มิก แจ็กเกอร์ และมือกีตาร์ คีธ ริชาร์ดส ในช่วงแรกแจ็กเกอร์และริชาร์ดสร่วมในฐานะผู้ร่วมเขียนเพลง จากนั้นเริ่มนำวงหลังจากเกิดปัญหาและความไม่เอาแน่เอานอนของโจนส์ ต่อจากนั้น มือเบส บิลล์ ไวแมน และมือกลอง ชาร์ลี วัตต์ส ก็เข้ามาเป็นสมาชิกในยุคแรก และสทิวเวิร์ตรู้สึกว่าไม่เหมาะสมกับการเป็นทีนไอดอล จึงออกจากวงอย่างเป็นทางการเมื่อปี 1963 แต่ยังคงทำหน้าที่เป็นผู้จัดการวงในช่วงออกเดินทางทัวร์ และเป็นมือคีย์บอร์ด จนเขาเสียชีวิตในปี 1985

ในช่วงแรกผลงานส่วนใหญ่จะนำเพลงเก่าในรูปแบบบลูส์อเมริกันและร็อกแอนด์โรลมาทำใหม่ หลังจากที่วงประสบความสำเร็จครั้งแรกในสหราชอาณาจักร พวกเขาก็เริ่มประสบความสำเร็จในอเมริกาหลังจากออกรายการ "บริติชอินเวชัน" ("British Invasion") ในต้นยุคทศวรรษ 1960 วงเดอะโรลลิงสโตนส์มีภาพลักษณ์ที่ขัดกับวงคู่แข่งอย่างเดอะบีทเทิลส์อย่างเห็นได้ชัดคือ มีภาพลักษณ์ที่ไว้ผมยาวรุงรังและต่อต้านสังคม มีซิงเกิลดังในปี 1965 อย่าง "(I Can't Get No) Satisfaction" และมีผลงานอัลบั้ม *Aftermath* หลังจากนั้นโจนส์เสียชีวิตในปี 1969 หลังจากถูกไล่ออกจากวง และแทนที่โดยมิก เทย์เลอร์ ซึ่งเทย์เลอร์ร่วมบันทึกเพลงกับวง 5 สตูดิโออัลบั้มก่อนออกจากวงในปี 1974 หลังจากนั้นมือกีตาร์ รอนนีย์ วูดเข้ามาในวง จากนั้นไวแมนออกจากวงในปี 1983 และดาร์รีล โจนส์เข้ามาเป็นสมาชิกวงอย่างไม่เป็นทางการ เขาทำงานกับวงตั้งแต่ปี 1994

เดอะโรลลิงสโตนส์ออกสตูดิโออัลบั้มมา 30 อัลบั้ม อัลบั้มแสดงสด 23 อัลบั้ม และมีอัลบั้มรวมเพลงอีกหลายชุด มียอดขายรวม 200 ล้านชุดทั่วโลก อัลบั้มล่าสุดของพวกเขาคือ *Blue & Lonesome* ออกในปี 2016 และเขายังมีสถิติในชุด *Sticky Fingers* (1971) ที่ถือเป็นอัลบั้มอันดับ 1 ในสหรัฐอเมริกาอย่างต่อเนื่อง ถึง 8 ชุด นอกจากนี้พวกเขายังมีชื่ออยู่ในร็อกแอนด์โรลฮอลออฟเฟม ในปี 2004 และติดอันดับ 4 ของการจัดอันดับนิตยสารโรลลิงสโตนในหัวข้อ 100 ศิลปินที่เยี่ยมที่สุดตลอดกาล

## สมาชิกวง

**สมาชิกปัจจุบัน**
* มิก แจ็กเกอร์ร้องนำและประสานเสียง ฮาร์โมนิกา กีตาร์ริทึม เพอร์คัชชัน คีย์บอร์ด เบส (1962–ปัจจุบัน)
* คีธ ริชาร์ดสกีตาร์นำและริทึม เบส คีย์บอร์ด เพอร์คัชชัน ร้องประสานเสียงและนำ (1962–ปัจจุบัน)
* รอนนี วูดกีตาร์นำและริทึม กีตาร์สไลด์ เบส ร้องประสานเสียง กีตาร์เปดัลสตีล (1975–ปัจจุบัน)

**อดีตสมาชิก**
* ไบรอัน โจนส์กีตาร์นำและริทึม กีตาร์สไลด์ ฮาร์โมนิกา คีย์บอร์ด ซีตาร์ แอปพาเลเชียนดัลซิมเมอร์ โกโตะ มาริมบา รีคอร์เดอร์ ฟลูต แซกโซโฟน ฮาร์ป ออโตฮาร์ป ทัมบูรา เพอร์คัชชัน ร้องประสานเสียง (1962–1969; เสียชีวิต 1969)
* เอียน สทิวเวิร์ตเปียโน ออร์แกน เพอร์คัชชัน (1962–1963; นักดนตรีทัวร์และเซสชัน (1963–1985; การเสียชีวิตของเขา)
* บิลล์ ไวแมนเบส คีย์บอร์ด เพอร์คัชชัน ร้องประสานเสียงและนำเป็นบางครั้ง (1962–1993; แขกรับเชิญ 2011 2012 2023)
* ชาร์ลี วัตต์สกลอง เพอร์คัชชัน ร้องประสานเสียงเป็นบางครั้ง (1963–2021; การเสียชีวิตของเขา)
* มิก เทย์เลอร์กีตาร์นำและสไลด์ เบส ซินธิไซเซอร์ คองกา ร้องประสานเสียง (1969–1974; แขกรับเชิญ 2012–2014)

## อ้างอิง

หมวดหมู่:กลุ่มดนตรีร็อกสัญชาติอังกฤษ
หมวดหมู่:ศิลปินสังกัดเดคคาเรเคิดส์
หมวดหมู่:ศิลปินสังกัดลอนดอนเรเคิดส์
หมวดหมู่:ศิลปินสังกัดเวอร์จิ้นเรเคิดส์
หมวดหมู่:ศิลปินสังกัดโพลีดอร์เรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2505
หมวดหมู่:วงกลุ่มสี่สัญชาติอังกฤษ
หมวดหมู่:กลุ่มดนตรีจากลอนดอน
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต